פן וטלר

פן וטלר (באנגלית: Penn & Teller, 5 במרץ 1955 (פן), 14 בפברואר 1948 (טלר)) הם צמד קוסמים ובדרנים אמריקאים המופיעים יחד מאז סוף שנות ה-70 של המאה ה-20. שני החברים בצמד, פן ג'ילט (Penn Jiellete) וטלר (Teller), כיכבו והופיעו במופעי במה ובתוכניות טלוויזיה רבות במשך השנים, ועדיין פעילים נכון ל-2021. פן משמש כמספר הסיפור במופעים, בעוד טלר אינו מדבר, ומתקשר באמצעות פנטומימה ותקשורת בלתי-מילולית בלבד. הזוג תומך באתאיזם, בספקנות מדעית ובליברטריאניזם, דבר הבא לידי ביטוי במופעים שלו, ובמיוחד בתוכנית הטלוויזיה שלו "Penn & Teller: Bullshit!" (בתרגום חופשי: "פן וטלר: שטויות!").

 קריירה 
ממוזער|פן וטלר עם הת'ר הנדרסון
ממוזער|פן וטלר בטירת הכאוס של ג'רי אנדרוס
פן פרייסר ג'ילט, יליד מסצ'וסטס שבארצות הברית נולד למשפחה נוצרית אדוקה, ובנעוריו הפך לאתאיסט. ריימונד ג'וזף טלר נולד בפנסילבניה לאב יהודי ולאם נוצרית-מתודיסטית, ובהמשך חייו גם הוא הפך לאתאיסט.

פן ג'ילט וטלר נפגשו באמצעות מכר משותף, ויר כריסימר (Wier Chrisimer), והופיעו לראשונה בפסטיבל רנסאנס במינסוטה ב-19 באוגוסט 1975. מסוף שנות ה-70 ועד 1981, הופיעו פן, טלר וכריסימר כשלישייה שנקראה "The Asparagus Valley Cultural Society" (בתרגום חופשי: "האגודה לתרבות עמק האספרגוס"). השלישייה התפרקה ב-1981, כשכריסימר פרש מעסקי השעשועים, וכך נותרו פן וטלר לעבוד על מופע זוגי שנקרא "Mrs. Lonsberry's Seance of Horror" (בתרגום חופשי: "סיאנס האימה של גברת לונסברי").

עד 1985, קיבלו פן וטלר ביקורות חיוביות למופע האוף ברודוויי שלהם ולתוכנית זוכת פרס אמי "Penn & Teller Go Public" (בתרגום חופשי: "פן וטלר חושפים") ששודרה ברשת PBS. ב-1987, הם החלו בשני מופעי ברודוויי מצליחים. באותה שנה, הם הופיעו עם תרגיל העוקץ של טריק שלושת הקלפים בווידאו קליפ "It's Tricky" של ראן די אם סי. מסוף שנות ה-80 ועד תחילת שנות ה-90, הופיע הזוג פעמים רבות בתוכניות טלוויזיה פופולריות: תוכנית האירוח של דייוויד לטרמן "Late Night with David Letterman", תוכנית המערכונים "סאטרדיי נייט לייב", תוכנית האירוח של ג'יי לנו "The Tonight Show with Jay Leno", תוכנית האירוח של קונאן או'בריאן "Late Night with Conan O'Brien", תוכנית הבוקר "Today" של רשת NBC, ועוד.

לפן וטלר היו סיבובי הופעות ארציים במהלך שנות ה-90, שצברו ביקורות מהללות. הם גם הופיעו בהופעות אורח בסדרות הטלוויזיה "בבילון 5", "המופע של דרו קארי", "Muppets Tonight" של החבובות, "The Bernie Mac Show", "הבית הלבן", "שפץ ביתך", "סברינה המכשפה הצעירה", "לאס וגאס", "משפחת סימפסון". כמו כן, הופיעו מספר פעמים בשעשועון "תשע בריבוע" מ-1998 עד 2004, בפרק של השעשועון "אפקט הפחד", בסרט "Futurama: Into the Wild Green Yonder" של "פיוצ'רמה" משנת 2009, ובווידאו קליפ של הסינגל "Waking Up in Vegas" של קייטי פרי, גם הוא מ-2009.

תוכנית הטלוויזיה שלהם "בולשיט עם פן וטלר" ברשת שואוטיים ניתחה בספקנות מדעית מדיומים, דת, פסאודו-מדע, תאוריות קשר, ותופעות על-טבעיות. כמו כן, העבירה התוכנית ביקורת על פיקוח על נשק, על אסטרולוגיה, על פנג שווי, על נושאים סביבתיים, על PETA, על דיאטת הרזיה, על חוק האמריקאים עם מוגבלויות, ועל המלחמה בסמים.

פן וטלר הצהירו כי הם נמנעים לחלוטין משתיית משקאות חריפים (Teetotalism). הספר שלהם "Penn & Teller's How to Play in Traffic" (בתרגום חופשי: "פן וטלר: איך לשחק בכביש") מסביר שהם נמנעים מאלכוהול, סמים וקפאין, אם כי הם משלבים לעיתים עישון סיגריות במופעים שלהם.

הזוג כתב מספר ספרים על קסמים, בהם "Penn & Teller's Cruel Tricks For Dear Friends" (בתרגום חופשי: "פן וטלר: תכסיסים אכזריים עבור חברים יקרים"), "Penn & Teller's How to Play with Your Food" ("פן וטלר: איך לשחק עם האוכל שלך"), "Penn & Teller's How to Play in Traffic" ("פן וטלר: איך לשחק בכביש"). מאז 2001, הופיעו פן וטלר 6 ערבים בשבוע (או לדברי פן: "כל ערב בשבוע... פרט לימי שישי!") במלון וקזינו ריו בלאס וגאס.

פן הנחה תוכנית רדיו יומית בת שעה ברשת Infinity מ-3 בינואר 2006 ועד 2 במרץ 2007 יחד עם מייקל גודאו (Michael Goudeau). הוא גם הנחה את השעשועון "Identity" של רשת NBC, שעלה לאוויר ב-18 בדצמבר 2006.

תוכנית הטלוויזיה שלהם "פן וטלר: עבודה בעיניים" עלתה לאוויר בערוץ דיסקברי ב-5 באוקטובר 2011, ושודרה במשך 6 פרקים.

פן וטלר גם הפגינו תמיכה בתנועת ברייטס והם רשומים באתר הבית של התנועה בחלק של חסידי ברייטס. לפי מאמר במגזין Wired, לוחיות הרישוי של פן הותאמו באופן אישי כך שיציגו את המילים "ATHEIST" ("אתאיסט") ו-"GODLESS" ("חסר אלוהים"), וכשהם חותמים למעריצים, הם מוסיפים לעיתים את המשפט "There is no God" ("אין אלוהים").

 פרסים 
ממוזער|250px|פן וטלר בטקס הענקת הכוכב בשדרת הכוכבים של הוליווד, אפריל 2013
ב-5 באפריל 2013, הוענק לפן וטלר כוכב בשדרת הכוכבים של הוליווד על הישגם בקטגוריית הופעה חיה. הכוכב שלהם ממוקם מספר צעדים מהכוכב של הקוסם הנודע הארי הודיני.

ב-2005, זכו פן וטלר בפרס על שם ריצ'רד דוקינס, הניתן לאנשים שהעלו מודעות ציבורית בנושא אתאיזם בשנה החולפת.

 קסמים 
הקסמים של פן וטלר נעים מתעלולים קלים כמו תכסיסים מדממים ומתיחות שנונות, לטיפול בנושאים דרך סאטירה פוליטית וחשיפת תרמיות. מטרת הקסמים היא לרוב יצירת אפקט תדהמה אצל הקהל, אם כי בדרך הומוריסטית. חלק מהקסמים היותר נועזים שלהם כוללים את טלר מסכן את גופו בדרך זו או אחרת. לדוגמה: טלר כפות בכותנת משוגעים תלוי הפוך מעל לכרית מחטים, טלר מוטבע בתוך מכל מים ענקי, או טלר נדרס על ידי משאית סמי-טריילר בעלת 18 גלגלים.

לעיתים, מגלים פן וטלר כיצד הקסם עובד, אך תכסיסים אלה בדרך כלל הומצאו על ידי הזוג במטרה היחידה של גילוי סוד הקסם, ולכן הם כוללים ראוותנות יתר ושיטות משונות יותר מן הנדרש בקסם "רגיל". לדוגמה, בתוכנית שלהם "Off the Deep End" (בתרגום חופשי: "מעבר לקצה העמוק") ששודרה ברשת NBC, הוצג תכסיס הימלטות, במהלכו טלר נכנס לתיבת עץ, וזו הושלכה למים שורצי כרישים. הקהל החי האמין כי טלר נמצא בתיבה, בעוד המצלמה הציגה לקהל שישב בבית שטלר חמק מבעד לדלת סתרים בתחתית התיבה בטרם זו הושלכה למים. טלר הוצג קורא מגזין ואוכל חטיף בזמן שהוא מחכה לאות שלו לחזור לסיום הקסם.

פן וטלר מבצעים גרסה משלהם לאשליית תפיסת הכדור. כל אחד מהם יורה בשני ברובה בו זמנית דרך שמשת זכוכית ו"תופס" את הכדור של השני בפיו. יש להם גם מבחר קסמי קלפים ברפרטואר שלהם, כאשר ברובם המשתתף התמים בוחר ב"אקראי" בקלף 3 תלתן, וזאת כי הקלף ניתן לזיהוי בקלות במסכי הטלוויזיה.

פן וטלר מבצעים לעיתים קסמים הדנים ביסודות האינטלקטואליים של הקסם. אחד מהקסמים שלהם, הנקרא "קוסם מול להטוטן", מציג את טלר מבצע קסמי קלפים בזמן שפן מלהטט ונואם על ההבדל בין השניים: להטוטנים מתחילים כילדים בעלי מודעות חברתית שיוצאים החוצה ולומדים להטוטנות עם ילדים אחרים; קוסמים הם ילדים שלא מסתדרים בחברה, נשארים בבית, ומלמדים את עצמם קסמים כדי לעשות דווקא.

באחד מהקסמים הכי טעונים פוליטית שלהם הם מעלימים את דגל ארצות הברית על ידי כריכתו בעותק של מגילת הזכויות והצתת הדגל לכאורה, כך שהדגל נעלם אך מגילת הזכויות נשארת. הם בדרך כלל מסיימים את הקסם בשחזור הדגל ללא כל פגע למקומו ההתחלתי על התורן, אך כשהופיעו בהופעת אורח בסדרה "הבית הלבן", החלק האחרון של הקסם הושמט.

אחד מהקסמים האחרונים שלהם מבוצע עם אקדח מסמרים המופעל בלחץ אוויר כאשר מספר מסמרים חסרים במקומות ספציפיים במחסנית האקדח. פן מתחיל בירי של מספר מסמרים לתוך לוח המונח מולו. הוא ממשיך בירי של האקדח לתוך כף ידו, כאשר האקדח יורה "על ריק". לאחר מכן הוא ממשיך בירי מדי פעם לתוך הלוח ומדי פעם לתוך כף ידו, ללא תבנית ניכרת לעין, כאשר המסמרים נורים תמיד לתוך הלוח. במהלך הקסם יורה פן אפילו פעם אחת למפשעתו של טלר. לקראת הסוף אומר פן שזה רק קסם, ושהוא וטלר מאמינים שזה לא מוסרי לעשות על הבמה דברים מסוכנים - זה גורם לקהל להיות שותף בסיכון לא הכרחי לחיי אדם.

קסם שהוצג ב-2010 הוא גרסה מודרנית להימלטות משק, כאשר את השק מחליפה שקית אשפה שחורה ענקית. טלר נכנס לתוך השקית, פן ממלא אותה בהליום, והיא נאטמת על ידי משתתף מהקהל. על מנת לכסות על הבריחה, הקהל מסונוור על ידי אור חזק למשך שנייה. כשהם יכולים לראות שוב, טלר נמצא מחוץ לשקית ופן מחזיק אותה, עדיין מלאה בהליום, מרחפת מעל לראשו, לפני שהוא משחרר אותה לעוף לתקרה.

 ליברטריאניזם 
בתוכנית הטלוויזיה "Penn & Teller: Bullshit!" (בתרגום חופשי: "פן וטלר: שטויות!"), תיארו פן וטלר את הדעות החברתיות והפוליטיות שלהם כליברטריאניות. בנוסף לחוסר אמונתם בעל-טבעי ובפסאודו-מדע, לפן וטלר יש גם השקפה ספקנית על סמכות ממשלתית. במספר הזדמנויות בתוכנית שלהם, הם ביקרו בצורה חריפה את רשות המיסים האמריקאית (IRS) ואת הסוכנות להגנת הסביבה, ונקטו עמדה נגד מילה ופיקוח על נשק, ובעד לגליזציה של סמים, טבק, זנות, אנרגיה גרעינית, עירום, וגסויות. גם פן וגם טלר הם עמיתי מחקר במכון קאטו, צוות חשיבה ליברטריאני.

 קולנוע 
 שנה סרט תפקיד הערות 1986 My Chauffeur Bone & Abdul 1987 Penn & Teller's Cruel Tricks for Dear Friends בתפקיד עצמם יצא ישר בקלטת וידאו. 1989 Penn & Teller Get Killed 1991 The Eyes Scream: A History of the Residents 1994 Car 54, Where Are You? Luther and Luther הופעת אורח1999 פנטסיה 2000בתפקיד עצמם הציגו את הקטע "Sorcerer's Apprentice". 2005 The Aristocrats פן היה גם אחד מבמאי הסרט.2013 Tim's Vermeer בוים על ידי טלר והופק על ידי פן. 2014 An Honest Liar2025מרטי סופריםרק פן

 טלוויזיה 
 שנה תוכנית/סדרה תפקיד הערות 1985 Penn & Teller Go Public בתפקיד עצמם צולם ושודר ברשת KCET לוס אנג'לס. 1985
1986 סאטרדיי נייט לייב 7 הופעות 1987 Invisible Threadידוע גם כ-"Penn & Teller's Invisible Thread". 1989 Exploring Psychic Powers... Live "ריפא" יבלת פיקטיבית על הבוהן של טלר. 1990 The Magic of David Copperfield XII: The Niagara Falls Challenge הופעת אורח בזמן האשליה "Camera Trick" Don't Try This at Home! 1991 Where in the World Is Carmen Sandiego? הציגו את אחד הרמזים במהלך השעשועון. 1993 Live from AT&T Bell Labsשודר רק לבתי ספר בארצות הברית באמצעות לוויין. 1994 The Unpleasant World of Penn & Teller תוכנית בת 6 פרקים, שודרה בערוץ 4 הבריטי. 1995 Phobophilia The World's Greatest Magic II ביצעו את אשליית "תפיסת הכדור" בפרק הסיום. 1995
1997 המופע של דרו קארי Archibald Fenn & Geller שני פרקים: "Drew Meets Lawyers" ו-"See Drew Run" 1995
2008 The Tonight Show with Jay Leno בתפקיד עצמם 4 הופעות: 14 בנובמבר 1995, 27 בנובמבר 1998, 13 במאי 2004 ו-25 בנובמבר 2008 1996 Space Ghost Coast to Coast פרק: "$20.01" 1996
1997 סברינה המכשפה הצעירה Drell & Skippy 4 פרקים: "Pilot", "Terrible Things", "Jenny's Non-Dream" ו-"First Kiss" 1997 חברים אנשי מכירות פרק: "The One With The 'Cuffs" Muppets Tonight בתפקיד עצמם פרק: "The Gary Cahuenga Episode" 1997
2003 Late Night with Conan O'Brien 3 הופעות: 16 באוקטובר 1997, 7 ביוני 2000 ו-23 בינואר 2003 1998 בבילון 5 Rebo & Zooty פרק: "Day of the Dead" 1998
1999 Penn & Teller's Sin City Spectacular בתפקיד עצמם 24 פרקים 1998
2000 הדיילי שואו 2 הופעות: 13 באוגוסט 1998 ו-5 ביוני 2000 1998
2004 תשע בריבוע 60 הופעות 1999 שפץ ביתך פרק: "Knee Deep" 1999
2011 משפחת סימפסון 2 פרקים: "Hello Gutter, Hello Fadder" ו-"The Great Simpsina" 2002 מוצ'ה לוצ'ה פרק: "The Return of El Maléfico", אנימציה: פן הופיע בקולו, טלר לא השתתף. Grand Illusions: The Story of Magic תוכנית תיעודית בערוץ דיסקברי (6 פרקים) אפקט הפחד פרק: "Celebrity Fear Factor 3" 2003 לאס וגאס פרק: "Luck Be a Lady" Penn & Teller's Magic and Mystery Tour מיני-סדרה בשלושה חלקים The Bernie Mac Show פרק: "Magic Jordan" 2003
2010 Penn & Teller: Bullshit! תוכנית בעלת 89 פרקים ו-8 עונות. 2004 הבית הלבן פרק: "In The Room" 2004
2010 Last Call with Carson Daly 6 הופעות: 13 ביולי 2004, 16 בנובמבר 2005, 5 באפריל 2007, 16 ביוני 2008, 5 באפריל 2010 ו-5 במאי 2010 2005 Penn & Teller: Off the Deep Endעבור NBC, שודר ב-13 בנובמבר 2005. 2007
2008 Late Show with David Letterman 2 הופעות: #15.32 ו-#15.113 2009 Futurama: Into the Wild Green Yonder הסרט הרביעי המבוסס על הסדרה "פיוצ'רמה", יצא ישר ב-DVD. The Great American Road Trip אורחים 2010 FETCH! with Ruff Ruffman לימדו את אחד ממתחרי התוכנית לבצע קסמים. 2011 Cash Cab מתחרים אורחים המשחקים עבור צדקהפן וטלר: עבודה בעיניים תוכנית בת 6 פרקים, שודרה בערוץ דיסקברי. 2011
2015 Penn & Teller: Fool Us תוכנית בת 22 פרקים, שודרה בערוץ ITV1 הבריטי ובערוץ The CW האמריקאי. 2012 המתמחה פן התחרה וטלר הופיע על מנת לתמוך. 2013 Celebrity Apprentice 2014 Chopped פן התחרה Wizard Wars שופטים ראשיים 2015 Whose Line Is It Anyway? עונה 11, פרק 10 StarTalk עונה 2, פרק 14

 ספרים 
פן וטלר:
 Penn & Teller's How to Play in Traffic (1997, )
 Penn & Teller's How to Play with Your Food (1992, )
 Penn & Teller's Cruel Tricks for Dear Friends (1989, )
פן בלבד:
 Sock (2004, )
 How to Cheat Your Friends at Poker: The Wisdom of Dickie Richard (2006, ; Co-author: Mickey D. Lynn)
 God, No!: Signs You May Already Be an Atheist and Other Magical Tales (2011, )
 Every Day is an Atheist Holiday!: More Magical Tales from the Author of God, No! (2012, )
טלר בלבד:
 When I'm Dead All This Will Be Yours: Joe Teller—A Portrait By His Kid (2000, )

 עבודות אחרות 
 מוזיקה 
 "Penn & Teller Present: Music to Look at Boxes By" עם מייק "ג'ונסי" ג'ונס (Mike "Jonesy" Jones)
הופעה בווידאו קליפים:
 "It's Tricky" בביצוע ראן די אם סי
 "Something to Believe In" בביצוע הראמונס
 "Waking Up in Vegas" בביצוע קייטי פרי

 משחקי וידאו 
 Penn & Teller's Smoke and Mirrors (1995)
 Sabrina, the Teenage Witch: Spellbound (1998) – סיפקו את הקולות לדרל וסקיפי (Drell & Skippy)
המשחק "Penn & Teller's Smoke and Mirrors" מ-1995 מכיל מיני-משחק בשם "Desert Bus", שבו השחקן נוהג במסלול אוטובוס בין טוסון ולאס וגאס. בהגעה ליעד, השחקן זוכה בנקודה אחת, ואם הוא רוצה, הוא יכול לנהוג בדרך חזרה. המשחק נחשב על ידי חלק מהשחקנים לארוך ומשעמם, אך מצא עדת מעריצים.

מאז שיצא, משמש המשחק באירוע צדקה שנתי הנקרא "Desert Bus For Hope" (בתרגום חופשי: "אוטובוס המדבר למען התקווה"), הנערך על ידי קבוצת המערכונים הקנדית LoadingReadyRun. אירוע ההתרמה כולל משחק של חברי קבוצת המערכונים (ולעיתים של אורחים) במשחק ושידור חי של המשחק באינטרנט, תוך כדי ביצוע ראיונות של ידוענים באמצעות סקייפ וקבלת אתגרים מהקהל. כל ההכנסות מהאירוע מועברות לקרן צדקה "Child's Play". ב-14 בנובמבר 2011 עלתה גרסת iOS של המשחק לחנות המקוונת iTunes.

 אטרקציות 
 "Penn and Teller: New(kd) Las Vegas 3D" - מבוך ליל כל הקדושים 2012 בשיתוף פעולה עם אתר הנופש יוניברסל אורלנדו. המבוך כלל סיפור רקע בו לאס וגאס מושמדת על ידי הקסם האחרון של פן וטלר שהשתבש ועירב ראש נפץ גרעיני.

 קישורים חיצוניים 






 A man, a ball, a hoop, a bench (and an alleged thread)... TELLER!, באתר Las Vegas Weekly, 20 בנובמבר 2008 

 הערות שוליים 

קטגוריה:ערכים שבהם תבנית בריטניקה אינה מתאימה
קטגוריה:קוסמים אמריקאים
קטגוריה:בדרנים אמריקאים
קטגוריה:אתאיסטים אמריקאים
קטגוריה:ליברטריאניזם
קטגוריה:ספקנים
קטגוריה:אישים שהונצחו בשדרת הכוכבים של הוליווד: תיאטרון ומופעים
קטגוריה:פעילים למען לגליזציה של סמים קלים
קטגוריה:ספקנות מדעית
קטגוריה:משתתפי הזמר במסכה (תוכנית טלוויזיה אמריקאית)